I wakken ad nessiweḍ ad d-nerr ɣef tmukrist n usentel-nneɣ, yewwi-d ad dnessummer kra n turdiwin.tmezwarut d lexṣaṣ n wallalen d ttawilat ilaqen i useddu n ufaṛes s tira d useɣti-s s tarrayin timaynutin n uselmed. Tis snat afares s tira ahat d tigejdit i usnerni n tira tamaziɣt, ɣef waya nezmer ad t-naf d armud s wazal meqqren gar yirmad n ulemud. Tarrayt n uktazal n ufares s tira tezmer ad t-tili temgarad seg uselmad ɣer wayeḍ.